अदालगुरि जिल्ला एससि फरायसा आफादनि आफादगिरि नित्यानन्द दासआ इउपिपिएल दोलोआव हाबबाय ৷ टंलाआव खुंनाय मोनसे इउपिपिएलनि मावथिफारिआ मावबादाआव इउपिपिएलनि आफादगिरि प्रमद बर’नि खाथिआव नित्यानन्द दासआ गावजों लोगोसे गोबां मावथि सोद्रोमा लानानै हाबफैनाय खोथाया इउपिपिएलनि फारसे गोजोन्नाय लाबोदों ৷ बिथां एससि फरायसा आफादनि आफादगिरि नित्यानन्द दासआ गाव फरायसा आफादाव थानानै राजखान्थिआव खामानि मावनो गोबां खस्थ’ मोनदोंमोन ৷ बिनि थाखायनो प्रमद बर’आ दैदेन्नाय इउपिपिएल दोलोआव सिङाव हाबनानै रायजो-राजानि जौगानाय खामानि मावनो थाखायनो इउपिपिएल दोलोआव हाबनाय जाबाय होन्नानै फोरमायो । लोगोसेयैनो बिथाङा थांनाय गोलाव समाव बिपिएफआ रायजो- राजानि गोबां जाख्ल’नाय आरो सोबख’नायनि फारसे उदां खालामनो जुनै खामानि मावनो खाबु मोनगोन साननानैनो इउपिपिएल दोलोआव हाबनाय जाबाय होन्नानै बुंसारो नित्यानन्द दासआ ৷